Blatter in geïnduseerde koma | Netwerk24
Blatter in geïnduseerde koma
22 Januarie 2021 21:00
Sepp Blatter, die voormalige Fifa-hoof, sterk in 'n hospitaal aan nadat daar komplikasies ná 'n hartoperasie was. Foto: EPA
"Net voor Kersfees is hy na die hospitaal vir 'n hartoperasie. Maar alles het meer gekompliseerd en gevaarlik geraak. Hy het glad nie gereageer nie," het Corinne Andenmatten, sy dogter, in 'n onderhoud met die Switserse media gesê.
Volgens haar is die 84-jarige oud-sokkerbaas in November positief vir die koronavirus getoets, maar het hy herstel en nie enige blywende simptome getoon nie.
Blatter, wat Fifa vir 17 jaar lank met 'n ysterhand geregeer het, is in 2015 deur dié beheerliggaam se etiese komitee geskors nadat daar met 'n strafregtelike ondersoek teen die Switser begin is. Hy word daarvan verdink dat hy bedrog gepleeg het en hom ook aan wanbestuur en wanbesteding skuldig gemaak het.
"Ek is nie 'n mediese dokter of 'n psigiater nie, maar as jy alles in ag neem wat hy die afgelope vyf jaar moes deurgaan, kan jy jou indink dat hy onder geweldige druk was," sê sy.
Volgens haar herstel haar pa stelselmatig en is hy nie meer in die hospitaal se hoësorgeenheid nie. – Reuters